title: Strizh-mor Taiwan
text: Strizh-mor Taiwan (e sinaeg 臺灣海峽 pe 台灣海峽, eeunaet e 台湾海峡) zo ur strizh-mor etre enez Taiwan (Republik Sina) ha douar-bras Sina (Republik Pobl Sina). Un 180 kilometr bennak eo e ledander, well-wazh. Dispartiañ a ra Mor Su Sina diouzh Mor Reter Sina. 
  
  War an douar-bras emañ proviñs Fujian, gant kêr vras Xiamen. Er c'hreisteiz d'ar strizh-mor emañ enezeg Penghu (pe inizi Pescadores, "inizi ar Besketaerien"), un 50 km bennak diouzh aod kornaoueg Taiwan ha war-dro 130 km diouzh aod Fujian.
  
  Taiwan
  Douaroniezh Sina